SCB Financial Markets คาดกรอบเงินบาทวันนี้ 34.60-34.90 บ./ดอลลาร์
SCB Financial Markets คาดกรอบเงินบาทวันนี้ (13 ธ.ค.65) เคลื่อนไหวในกรอบ 34.60-34.90 บาท/ดอลลาร์
SCB Financial Markets คาดกรอบเงินบาทวันนี้ (13 ธ.ค.65) เคลื่อนไหวในกรอบ 34.60-34.90 บาท/ดอลลาร์
13 ธ.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (13 ธ.ค.65) เคลื่อนไหวในกรอบ 34.60-34.90 บาท/ดอลลาร์ โดยดัชนีดอลลาร์สหรัฐทรงตัวในวันจันทร์ โดยดัชนีค่าเงินดอลลาร์ดิ่งลงมากว่า 8% จากจุดสูงสุดที่ระดับ 114.78 เมื่อวันที่ 28 กันยายน
ทั้งนี้ตลาดคาดว่าดัชนีราคาผู้บริโภค (CPI) สหรัฐอเมริกา ที่จะรายงานในวันอังคารนี้ อาจปรับขึ้น 6.1%  ในเดือนพฤศจิกายน เมื่อเทียบรายปี โดยชะลอตัวลงจาก 6.3% ในเดือนตุลาคมและจับตาดูผลการประชุมกำหนดนโยบายของธนาคารกลางสหรัฐ (เฟด) ที่จะออกมาในวันพุธนี้
รวมทั้งตลาดยังรอดูผลการประชุมกำหนดนโยบายของธนาคารกลางยุโรป (ECB) และธนาคารกลางอังกฤษ (BOE) และธนาคารกลางสวิตเซอร์แลนด์ ที่จะออกมาในวันพฤหัสบดีอีกด้วย